
Kasutusloa andmine (3. Paemurru tänav 24, Narva)
1. ASJAOLUD JA MENETLUSE KÄIK

23.09.2021 laekus 3. Paemurru tänav 24 kinnistul (katastritunnus 51105:001:0064) asuva üksikelamu (ehitisregistri kood 118002975) kohta kasutusloa taotlus nr 2111371/22771.“
Taotlusele on lisatud üksikelamu rekonstrueerimise ehitusprojekt „3. Paemurru tänav 24 üksikelamu laiendamine koos sauna juurdeehitamisega, garaaži ja majandushoone ehitamine ja piirde rajamine  ehitusprojekt 26121_TJ_AA-9-07_ehitusprojekt.pdf“, projekteerija OÜ Alpako Hoov.
Taotlusele on ehitusdokumentatsiooni asemel lisatud D-Project & Consulting OÜ poolt koostatud üksikelamu auditi aruanne „Narva linn 3. Paemurru tn 24 eramu auditi aruanne. 26121_TJ_v02_3PAEMURRU24_2021-08-05.asice“.    
25.09.2008 Narva Linnavalitsus väljastas 3. Paemurru tänav 24 üksikelamu rekonstrueerimiseks ehitusloa nr 14381, mille aluseks oli OÜ Alpako Hoov ehitusprojekt.  

Auditi aruande kohaselt «…üksikelamu vastab oma otstarbele, vastab ehitamise ajal kehtinud nõuetele, ei ole tuleohtlik. Ehitustöid teostati ehitusprojekti alusel ja ehitusloa olemasolul perioodil 2008-2019.a. Vastab ehitusprojektile “ 3.Paemurru tänav 24 üksikelamu laiendamine koos sauna juurdeehitamisega, garaaži ja majandushoone ehitamine ja piirde rajamine“  
24.09.2021 ehitisregistri keskkonnas, koduleht www.ehr.ee, on genereeritud kasutusloa taotluse eelnõu nr 2111371/17055, menetluse nr 275554, mis suunati Arhitektuuri- ja Linnaplaneerimise Ameti geodeesia ja maakorralduse osakonnale, arhitektuuri ja planeerimise osakonnale,   järelevalve osakonnale ning Päästeameti Ida Päästekeskusele kooskõlastamiseks.
Kasutusloa andmise menetlus toimus ehitisregistri elektroonilises keskkonnas. Koos taotlusega esitatud dokumentatsioonis on avastatud puudused, kasutusloa taotlus on puuduste kõrvaldamiseks mitu korda  tagastatud taotlejale ehitisregistri elektroonilise keskkonna kaudu.
29.11.2021 laekus ehitisregistri elektroonilisse keskkonda kõrvaldatud puudustega kasutusloa taotlus nr 2111371/22771-6 edaspidiseks menetlemiseks. On genereeritud uus kasutusloa eelnõu nr 2111371/17055-6. 
30.11.2021 kooskõlastasid kõik kasutusloa väljastamise menetlusse kaasatud isikud kasutusloa taotluse.

Ehitis vastab õigusaktides sätestatud nõuetele, eelkõige ehitusseadustiku § 11 ehitisele esitatud nõuetele. 

Ehitusseadustiku § 55 kohaselt puuduvad kasutuslubade andmisest keeldumise põhjused ning üksikelamule võib anda kasutusloa.
2.   ÕIGUSLIKUD ALUSED
2.1. Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui   seadusega ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
3.  OTSUS

Anda 3. Paemurru tänav 24 kinnistul olevale üksikelamule (ehitisregistri kood 118002975) kasutusluba.
4. RAKENDUSSÄTTED

4.1.  Korraldus jõustub seadusega sätestatud korras. 

4.2. Käesoleva korralduse peale võib esitada Narva Linnavalitsusele esitada vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

